section_heading: HTTP protokol
paragraph_text: Server konstantno osluškuje zahtjeve na određenom mrežnom komunikacijskom portu (tipično port 80), čekajući da klijent pošalje niz znakova (string), kao što je "GET / HTTP/1.1" - kojim će zahtijevati uspostavljanje komunikacije - a nakon toga i tekstualnu MIME poruku koja sadrži nekoliko slovnih nizova (zaglavlje) koji određuju aspekte zahtjeva, te paket neobaveznih podataka. Nakon "GET" poruke, klijent mora poslati niz znakova koji određuju adresu virtualnog poslužitelja, na primjer "HOST:www.example.com".